Държавен вестник, бр. 102, 2009 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  102
а) документацията относно системата по ка­
чеството по т. 3.1, буква „б”;
б) документацията за извършените изменения 
на системата по качеството съгласно т. 3.4;
в) решенията и протоколите по т. 3.4, 4.3 и 4.4.
6. Всеки нотифициран орган държи на разполо­
жение на другите нотифицирани органи съответната 
документация относно издадените и оттеглените 
одобрения на системи по качеството. 
13747
РЕШЕНИЕ № 960
ОТ 16 ДЕКЕМВРИ 2009 Г.
за приемане на изменение на действащия 
Общ устройствен план на Столичната община
На основание чл. 127, ал. 8 от Закона за 
устройство на територията 
МИНИСТЕРСКИЯТ СЪВЕТ
Р Е Ш И :
1. Приема изменение на действащия Общ 
устройствен план на Столичната община с 
графични и текстови материали съгласно чл. 3 
от Закона за устройството и застрояването на 
Столичната община и с направената корекция 
съгласно т. 1 от Решение № 697 по протокол 
№ 51 от заседанието на Столичния общински 
съвет на 19 ноември 2009 г.
2. Оригиналите на графичната част на 
изменението на Общия устройствен план на 
Столичната община да се подпечатат с печата 
на Министерския съвет. Три цветни копия на 
графичната част в мащаб (М) 1:10 000 за градския 
район и М 1:25 000 за околоградския район да 
се заверят и да се предоставят за съхранение 
в Столичната община, в Министерството на 
регионалното развитие и благоустройството и 
в област София.
Министър-председател: 
Бойко Борисов
Главен секретар на Министерския съвет:
Росен Желязков
13717
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
НАЦИОНАЛЕН РАМКОВ ДОГОВОР 
между Националната здравноосигурителна 
каса и Българския лекарски съюз и Българ­
ския зъболекарски съюз за 2010 г.
Днес, 21.12.2009 г., в гр. София между На­
ционалната здравноосигурителна каса, от една 
страна, и, от друга страна, Българския лекарски 
съюз и Българския зъболекарски съюз се сключи 
настоящият договор. 
Този договор е национален, защото има дейст­
вие на цялата територия на Република България.
Този договор е рамков, защото определя 
здравно-икономически, финансови, медицински, 
организационно-управленски, информационни и 
правно-деонтологични рамки, в съответствие с 
които се сключват договорите между НЗОК и 
изпълнителите на медицинска или дентална помощ.
Всички клаузи на този Национален рамков до­
говор са в съответствие с действащото българско 
законодателство. Законите и актове в областта на 
здравеопазването, здравното осигуряване и свърза­
ните с тях обществени отношения, с които е съо­
бразен този НРД, са изброени в приложение № 1.
О Б Щ А  Ч А С Т
Г л а в а  п ъ р в а 
ПРЕДМЕТ НА НАЦИОНАЛНИЯ РАМКОВ 
ДОГОВОР
Чл. 1. (1) Предмет на Националния рамков 
договор (НРД) са правата и задълженията по 
оказването на медицинска и дентална помощ в 
рамките на чл. 55 от Закона за здравното осигу­
ряване (ЗЗО) на:
1. Националната здравноосигурителна каса 
(НЗОК) и Районните здравноосигурителни каси 
(РЗОК);
2. Българския лекарски съюз (БЛС) и Българ­
ския зъболекарски съюз (БЗС) и техните районни 
колегии;
3. изпълнителите на медицинска помощ (ИМП);
4. изпълнителите на дентална помощ (ИДП);
5. задължително здравноосигурените лица 
(ЗЗОЛ).
(2) Дейности за повишаване квалификацията на 
медицински специалисти не са предмет на НРД.
Г л а в а  в т о р а
ПРАВА И ЗАДЪЛЖЕНИЯ НА СТРАНИТЕ ПО 
НРД
Чл. 2. (1) Националната здравноосигурителна 
каса  има следните права и задължения по този 
договор:
1. възлага чрез сключване на договори с ИМП 
и ИДП оказването в полза на ЗЗОЛ на медицин­
ска и дентална помощ, договорена по вид, обхват, 
обем, качество и цена в НРД;
2. осигурява равнопоставеност на ИМП и ИДП 
при сключване  на договорите с РЗОК за оказване 
на медицинска и дентална помощ при условията 
и по реда на НРД;
3. отказва сключване на договори за оказване 
на медицинска или дентална помощ с изпълнители 
на такава помощ, които не отговарят на условията, 
изискванията и реда за сключване на договори, 
определени в Закона за здравното осигуряване, 
Закона за лечебните заведения, Закона за бюджета 
на НЗОК за 2010 г. и НРД;
4. упражнява контрол върху оказаната меди­
цинска и дентална помощ съгласно ЗЗО и НРД;
5. упражнява контрол за спазване правата и 
задълженията на ЗЗОЛ;
6. изисква, получава от ИМП и ИДП и об­
работва установената документация в сроковете, 
определени в НРД;
7. заплаща договорените в НРД цени на извър­
шените и отчетени медицински дейности и заплаща 
договорените в НРД цени на денталните дейности;